سیدہ نفیسہ

سیّدہ نُفَیسَہ (اردو: سیدہ نفیسہ) (ڄَمَّݨ دی تَرِیخ: ٩ جون ٧٦٢ء – جھوک لݙ ون٘ڄݨ دی تَرِیخ: جنوری ٨٢٤ء) اہل بیت دی ہِک مہان٘دری عالمہ ہَن۔

 ابتدائی حالات 
سیدہ نفیسہ چہار شنبہ دے ݙیہاڑے ١١ ربیع الاوّل ١٤٥ ہجری مطابق ٩ جون ٧٦٢ء کُوں مکہ مکرمہ وِچ ڄَمّی ہَن۔عطاردی: گوہر خاندان امامت، صفحہ 7، مطبوعہ 1373 شمسی ہجری۔ عمر رضا کحالہ: اعلام النساء، جلد 5، صفحہ 187۔ مطبوعہ 1412ھالزرکلی: الاعلام، جلد 8، صفحہ 44۔ مطبوعہ 1989ء سیدہ نفیسہ دے پِیؤ حسن بن زید بن حسن ابن علی ہَن۔ سیدہ نفیسہ دا نکاح پندرھاں ورھیاں دی عمر وِچ ١٦٠ھ مطابق ٧٧٧ء وِچ اُنّھاں دے چاچے دے پُتر اسحاق مؤتمن بن جعفر الصادق نال تِھیا۔ سیدہ نفیسہ مدینہ منورہ وِچ اپݨے پِیؤ دے نال رہن٘دی ہَن۔ سیدہ نفیسہ اَتے اسحاق موتمن نے ݙو ٻال قسم اَتے اُمِ کلثوم یادگار چھوڑے۔ابن زیات: الکواکب السیارۃ في تربۃ الزیارہ، صفحہ 34، مطبوعہ 2009ء۔شیخ محمد صبان: إسعاف الراغبين، نسخہ خطی، صفحہ 81۔

 مصر کن کُوچ کرݨ 
٢٦ رمضان ١٩٣ھ مطابق ١٢ جولائی ٨٠٩ء وِچ سیدہ نفیسہ نے مصر کَن کوچ کِیتا جاں جو اُنّھاں دی عمر اُوں ویلے ٤٨ ورھیاں تُوں وَدھ تِھی چُکّی ہئی۔ مصر وِچ عوام نے اُنّھاں دا استقبال کِیتا۔ مصر وِچ سیدہ نفیسہ نے اپݨے پئے دے نال ہِک تاجر جمال الدین بن عبد اللہ بن جَصّاص دے مکان وِچ ٹِکاݨاں کِیتا۔ کُجھ مہینیاں دے بعد اُمِ ہانی دے مکان وِچ چلے ڳئے اَتے اُون٘دے بعد ابو السرایا ایوب بن صابر دے مکان وِچ ٹِکاݨاں کِیتونیں۔ عوامی جَتّھیاں دے پارُوں آپ کُوں مَلُوم تِھین٘دا ہئی جو شئیت اِیہ جَتّھے ٹَٻَّر آلیاں کِیتے ݙُکھ دا سوب بݨدے پئے ہِن، اِیں پارُوں مصر چھوڑݨاں چاہن٘دے ہَن جاں جو لوکاں نے حاکمِ مصر تُوں ارداس کِیتی جو اُوہ سیدہ نفیسہ کِیتے ٹِکاݨے دا انتظام کر ݙیوے۔ حاکم مصر نے ہِک مکان سیدہ نفیسہ کِیتے مخصوص کر ݙِتّا اَتے اِیں طرحاں آپ مصر وِچ ہمیشاں کِیتے ٹِک پئے۔ابوکف: آل بیت النبی فی مصر، صفحہ 101/102، مطبوعہ 1975ء۔

 وفات 
ماہِ رمضان ٢٠٨ھ مطابق جنوری ٨٢٤ء وِچ سیدہ نفیسہ بِمار تِھی ڳئے اَتے اِین٘دے باوجود روزے نال رہے۔ رمضان دے کہِیں ہِک شبِ جُمعہ وِچ طبیعت وَدھ خراب تھئی اَتے بھان٘ویں جو اُوں ویلے تلاوتِ قُرآن مجید وِچ مشغول ہَن، جِہڑیلے سورۃ الانعام دی آیت: "لَهُمْ دَارُ السَّلاَمِ عِندَ رَبِّهِمْ وَهُوَ وَلِيُّهُمْ بِمَا كَانُواْ يَعْمَلُونَ (١٢٧)" اُتے پُڄّے تاں نبض ٻُݙّݨ لڳّی اَتے اِیں حالت وِچ جھوک لݙ ڳئے۔طالب الہاشمی: تاریخ اسلام کی چار سو باکمال خواتین، صفحہ 123۔ مطبوعہ 1992ء گلی زوارہ: بانوی کرامت، صفحہ 12، مطبوعہ 1382 شمسی ہجری۔ جھوک لݙ ون٘ڄݨ ویلے اِنّھاں دی عُمر ٦٣ ورھیاں ٦ مہینیاں دی قمری ورھیاں دے مطابق ہئی۔

 تدفین 
سیدہ نفیسہ دی بِماری دے ویلے اُنّھاں دے پئے مدینہ منورہ وِچ ہَن، جِہڑیلے اُنّھاں کُوں خبر مِلّی تاں اُوہ مصر کِیتے ٹُر پئے جاں جو جِہڑیلے اُوہ مصر اَپڑے تاں سیدہ نفیسہ جھوک لݙ ڳئے ہَن اَتے لوک اُنّھاں دی تدفین دی تیّاریاں کرین٘دے پئے ہَن۔

 معاصرین 

 امام شافعی 
امام شافعی سیدہ نفیسہ دے ویلے دے ہَن۔ ٢٠٠ ہجری مطابق ٨١٦ء وِچ امام شافعی مصر آئے اَتے سیدہ نفیسہ نال سماع حدیث دی تحصیل کرین٘دے رِیہے۔ جِہڑیلے اُوہ مسجد فسطاط وِچ تدریس کِیتے وین٘دے ہَن تاں اثنائے راہ وِچ سیدہ نفیسہ دے گھر وِچ توقّف کرین٘دے ہَن اتے اُنّھاں دی اخذ حدیث کرین٘دے ہَن۔علامہ شبلنجی: نورالابصار، صفحہ 256، مطبوعہ قاہرہ، مصر۔

 امام احمد بن حنبل 

 امام احمد بن حنبل سیدہ نفیسہ دی علمی اَتے اخذ حدیث دی ٻیٹھکاں وِچ شرکت کرین٘دے ہون٘دے ہَن۔عطاردی: گوہر خاندان امامت، صفحہ 12، 29۔ مطبوعہ 1373 شمسی ہجری۔ابوکف: آل بیت النبی فی مصر، صفحہ 107۔ مطبوعہ 1975ء۔

 ٻِیا ݙیکھو 

 حسن ابن علی

 حوالہ جات 

ونکی:نان٘ویں صدی دے شخصیّتاں
ونکی:مسلم زنانیاں
ونکی:اسلام دے مہان٘درے زنانیاں
ونکی:اسلام دے مہان٘درے تِریمتاں
ونکی:نان٘ویں صدی دے اسلامی مسلم علماء
ونکی:مہان٘درے زنانیاں
ونکی:مہان٘درے تِرِیمتاں
ونکی:اسلام اتے زنانی
ونکی:عرب مسلم شخصیّتاں